हॉस्पिटेलिटी इंडस्ट्री का आधारभूत हिस्सा कहलाने वाले होटल मैनेजमेंट में प्रशिक्षित होटल मैनेजमेंट पेशेवरों के लिए रोजागार के अवसरों के साथ ही सुरक्षित भविष्य का आश्वासन भी मिलता है। इसी इंडस्ट्री का एक विभाग फूड एंड बेवरेज सर्विस भी ऐसे ही आश्वासनों व अवसरों से भरपूर है।
वैश्वीकरण के साथ ज्यादा से ज्यादा देशों में अपनी साख मजबूत करती हॉस्पिटेलिटी इंडस्ट्री जितनी तीव्रता से वैश्विक होती जा रही है, उतनी ही गति से यह छोटे शहरों और कस्बों की ओर रुख करने की योजना बना रही है। ऊपरी तौर पर वर्तमान स्थिति और भविष्य की ये संभावनाएं इस क्षेत्र विशेष में केवल आर्थिक विकास का आभास देती हैं, लेकिन इसका गूढ़ अर्थ यह निकलता है कि हॉस्पिटेलिटी इंडस्ट्री का आधारभूत हिस्सा कहलाने वाले होटल मैनेजमेंट में प्रशिक्षित होटल मैनेजमेंट पेशेवरों के लिए रोजागार के अवसरों के साथ ही सुरक्षित भविष्य का आश्वासन भी मिलता है। इसी इंडस्ट्री का एक विभाग फूड एंड बेवरेज सर्विस भी ऐसे ही आश्वासनों व अवसरों से भरपूर है।
क्या करता है फूड एंड बेवरेज सर्विस विभाग
फूड एंड बेवरेज सर्विस विभाग मेहमानों की जरूरतों का खयाल रखता है। यह स्टाफ गेस्ट की टेबल तक उसकी पसंद का व्यंजन या पेय पहुंचाने का काम करता है। टेबल से दूर रहते हुए वह गेस्ट की बॉडी लैंग्वेज पढ़ता है और उसके कहने से पहले ही निर्देशों का पालन कर देता है। एक फूड एंड बेवरेज ग्रेजुएट रूम सर्विस, बार, स्पेशलिटी रेस्टोरेंट, कैफे, डिस्कोथेक, नाइट क्लब, बैंक्विट में से किसी को चुन सकता है। मैनेजमेंट ट्रेनी के रूप में शुरुआत के बाद असिस्टेंट मैनेजर बनते हैं। कुछ जगहों पर सुपरवाइजरी स्तर पर स्टेशन हेड वेट का पद भी मिल सकता है। उसके बाद असिस्टेंट फूड एंड बेवरेज मैनेजर या डायरेक्टर का पद होता है। इसी पद से प्रबंधकीय कार्यो का आरंभ होता है। ग्राहकों या गेस्ट की जरूरतों का ध्यान रखने के अलावा फूड एंड बेवरेज मैनेजर स्टाफ को भी प्रबंधित करता है और रेस्टोरेंट की व्यवस्था देखता है। कुल मिलाकर इस विभाग में काम करने वालों को एंटरप्रेन्योर की तरह रेस्टोरेंट या अन्य विभागों को चलाने का अनुभव मिलता है क्योंकि पूरे विभाग की जिम्मेदारी मैनेजर की होती है। यानी कुशन के रंग से लेकर मीनू के निर्णय या कहें सभी इंचार्ज यही होते हैं।
उन्नति के अवसर
मैनेजर से अपेक्षा की जाती है कि वह अनूठे तरीके से सोचे और ज्यादा से ज्यादा आय अर्जित करने में मदद करे। इस उद्देश्य में सफल रहने पर फूड एंड बेवरेज मैनेजर, रेसीडेंट मैनेजर, जनरल मैनेजर, वाइस प्रेसिडेंट और सीओओ या सीईओ पर क्रमश: आगे बढ़ता है। उससे पहले यहां दिन में 11 से 12 घंटे काम करना होता है। फिर भी अन्य सर्विस सेक्टर की तुलना में शुरुआत में वेतन बहुत अच्छा नहीं मिलता। हालांकि मेडिकल व हाउस रेंट या अकॉमडेशन, इन्सेंटिव थोड़ी राहत देते हैं। सकारात्मक पहलू यह भी है कि केवल वेटर से शुरुआत करने वाले ग्रेजुएट 25 की उम्र तक पहुंचतेपहुंचते रेस्टोरेंट मैनेजर बन जाते हैं और उनके अधीन 20 से 25 लोग काम करते हैं। हॉस्पिटेलिटी इंडस्ट्री के अलावा, हॉस्पिटल, कंपनियों, बैंकिंग, आईटी, बीपीओ, केपीओ, कॉल सेंटर में भी इनकी मांग है। दो से तीन वर्ष तक काम करने के बाद विदेशों में भी अवसर मिल सकते हैं।
hin_Deva hin_Deva hin_Deva hin_Deva hin_Deva hin_Deva